open-index/open-wikipedia-markdown huggingface dataset:
ซูไงเปอตานี

**ซูไงเปอตานี** () เอกสารไทยเรียก **สุไหงปัตตานี** อาจรู้จักในชื่อย่อว่า **เอสจีเปอตานี** หรือ **เอสพี** เป็นเมืองหนึ่งในรัฐเกอดะฮ์ ประเทศมาเลเซีย ซึ่งตั้งอยู่ทางตอนบนของคาบสมุทรมลายู เมืองนี้มีประชากร 456,605 คน ถือว่าเป็นเมืองใหญ่ที่สุดของรัฐเกอดะฮ์ และมีประชากรมากกว่าอาโลร์เซอตาร์ เมืองหลวงของรัฐ

ซูไงเปอตานีเป็นที่ตั้งโบราณสถานยุคก่อนอิสลามคือหุบเขาบูจัง อายุกว่าหนึ่งพันปีซึ่งก่อสร้างขึ้นตามคติฮินดู-พุทธ ห่างจากตัวเมืองซูไงเปอตานี 17 กิโลเมตร ภายในหุบเขาได้จัดแสดงพิพิธภัณฑ์ที่แสดงโบราณวัตถุที่ขุดพบจากหุบเขาบูจัง

ชื่อเมือง ซูไงเปอตานี แปลว่า แม่น้ำกสิกร มาจากคำว่า *ซูไง* (; ไทยเรียก สุไหง) แปลว่าแม่น้ำ กับคำว่า *เปอตานี* (; ไทยเรียก ปัตตานี) ที่แปลว่า ชาวนาหรือเกษตรกร

## ภาพ

Year 2010 Sungai Petani Clock Tower.jpg|หอนาฬิกาเมืองซูไงเปอตานี
Sungai Petani Railway Station platform (221001).jpg|thumb|ชานชาลาสถานีรถไฟซูไงเปอตานี
Candi Lembah Bujang (Disember 2009).jpg|thumb|โบราณสถานในหุบเขาบูจัง


## อ้างอิง

## แหล่งข้อมูลอื่น
* 

หมวดหมู่:เมืองในรัฐเกอดะฮ์
ซีดีจี

**กลุ่มบริษัทซีดีจี** จากผู้ให้บริการสำรองข้อมูลคอมพิวเตอร์ในช่วงสงครามเวียดนาม ได้พัฒนาสู่กลุ่มบริษัทที่มีความเชี่ยวชาญในการให้บริการด้านเทคโนโลยีสารสนเทศแบบครบวงจรแก่หน่วยงานภาครัฐ รัฐวิสาหกิจ และเอกชน ตั้งแต่การให้คำปรึกษา ออกแบบ พัฒนา จัดหาอุปกรณ์พร้อมติดตั้งระบบฮาร์ดแวร์ ซอฟต์แวร์ และแอปพลิเคชันต่างๆ เพื่อให้ตอบสนองความต้องการของลูกค้าได้ทุกรูปแบบ ตลอดจนบริการฝึกอบรมให้แก่บุคลากรในองค์กรของลูกค้าให้พร้อมนำไปปฏิบัติงานได้ทันที รวมไปถึงบริการหลังการขายพร้อมซ่อมบำรุงครบวงจร ทำให้เราได้รับความไว้วางใจจากลูกค้า ทั้งหน่วยงานภาครัฐ รัฐวิสาหกิจ และองค์กรเอกชนขนาดใหญ่ เป็นระยะเวลายาวนานกว่า 50 ปี

กลุ่มบริษัทซีดีจี ประกอบด้วยบริษัทในเครือ 6 บริษัท คือ

* บริษัท คอนโทรล ดาต้า (ประเทศไทย) จำกัด 
* บริษัท ซีดีจี ซิสเต็มส์ จำกัด
* บริษัท คอมพิวเตอร์ เพอริเฟอรัล แอนด์ ซัพพลายส์ จำกัด
* บริษัท จีไอเอส จำกัด
* บริษัท โกลบเทค จำกัด
* บริษัท อีเอสอาร์ไอ (ประเทศไทย) จำกัด

**วิสัยทัศน์ (Vision)**

ผู้ให้บริการเทคโนโลยี โซลูชันซึ่งใช้งานได้จริง ที่มุ่งยกระดับคุณภาพชีวิตและแก้ปัญหาให้แก่สังคมอย่างสร้างสรรค์เพื่อชีวิตและความเป็นอยู่ที่ดีขึ้น

**แบรนด์ (Brand Mantra)
**: 
Technology for A Better Society เทคโนโลยีเพื่อคุณภาพสังคมที่ดีขึ้น

**คุณค่าองค์กร (Core Values)
**

คุณค่าองค์กรเป็นสิ่งที่ผู้บริหารและพนักงานทุกคนของกลุ่มบริษัทซีดีจียึดถือเป็นหลักปฏิบัติร่วมกัน เราปลูกฝังพนักงานให้มีค่านิยมเดียวกันกับองค์กร และได้สะท้อนออกมาเป็นแนวทางการทำงาน สิ่งเหล่านี้จะช่วยให้พนักงานและองค์กรสามารถบรรลุเป้าหมายและวิสัยทัศน์ไปด้วยกัน 

* Innovation – สร้างสรรค์นวัตกรรมอย่างต่อเนื่อง 
* Care – ดูแล ใส่ใจเพื่อนร่วมงาน ลูกค้า และสังคม
* Trust – น่าเชื่อถือ เป็นที่ไว้วางใจ และพึ่งพาได้
* Dynamic – รวดเร็ว ว่องไว พัฒนาอย่างต่อเนื่อง
* Determination – มุ่งมั่น ทุ่มเท ใส่ใจ เพื่อความเป็นเลิศ

## อ้างอิง
 http://www.cdg.co.th

## บรรณานุกรม
* ก้าวสู่ทศวรรษที่ 5 ของ CDG Group จากอนาล็อก สู่ดิจิทัล และความเปลี่ยนแปลงทางสังคมกับชีวิตคนไทย. พิมพ์ครั้งแรก. กรุงเทพฯ : สำนักพิมพ์ บริษัท ทวีวัฒน์การพิมพ์ จำกัด, 2553. หน้า 28. ISBN 978-974-496-201-0

## แหล่งข้อมูลอื่น
* www.facebook.com/cdg.co.th
* www.cdg.co.th
* www.codetheirdreams.com

หมวดหมู่:บริษัทไทยที่ก่อตั้งในปี พ.ศ. 2511
หมวดหมู่:บริษัทคอมพิวเตอร์
จังหวัดซูลู

**ซูลู** (ฟิลิปีโนและ) หรือ **ซูก** (เตาซุก: ) เป็นจังหวัดเกาะปกครองตนเองของประเทศฟิลิปปินส์ ตั้งอยู่ในเขตปกครองตนเองในมุสลิมมินดาเนา (ARMM) เมืองหลวง คือ โฮโล และกินพื้นที่กลุ่มเกาะกลางของกลุ่มเกาะซูลู ระหว่างบาซีลันกับตาวี-ตาวี เป็นที่ตั้งของรัฐสุลต่านซูลูในประวัติศาสตร์

## อ้างอิง

## แหล่งข้อมูลอื่น
* 
* รหัสภูมิศาสตร์มาตรฐานฟิลิปปินส์ 
* ระบบการจัดการการปฏิบัติงานตามวิธีการปกครองท้องถิ่น 


หมวดหมู่:กลุ่มเกาะซูลู
หมวดหมู่:ทะเลซูลู
หมวดหมู่:อะบูซัยยาฟ
เอ็มพี4

**M4a** (ย่อมาจาก **MPEG-4 audio**) เป็นไฟล์เสียงคล้าย MP3 หรือ AAC แต่ออกแบบมาเพื่อสำหรับใช้กับสมาร์ทโฟนแบบใหม่ เช่น ไอโฟน ไอแพด ขนาดไฟล์ใหญ่ประมาณ 10 MB หรือมากกว่านั้นก็ได้ (ต้องอยู่ที่ขนาดของความยาวไฟล์ด้วยว่ากี่นาที หรือชั่วโมง)

## ชื่อไฟล์ส่วนขยาย
แม้ว่าในมาตรฐานจะกำหนดเพียง .mp4 เป็นส่วนขยายเดียวเท่านั้น แต่ส่วนขยายชื่อไฟล์ต่าง ๆ มักถูกใช้เพื่อแสดงถึงเนื้อหาที่คาดหวังไว้:
*ไฟล์ MPEG-4 พร้อมเสียงและวิดีโอมักจะใช้ส่วนขยายมาตรฐาน .mp4
*ไฟล์ MPEG-4 ที่มีเฉพาะเสียงมักจะมีส่วนขยาย .m4a นี่เป็นสิ่งที่สำคัญเป็นพิเศษสำหรับเนื้อหาที่ไม่ได้ป้องกัน
**ไฟล์ MPEG-4 ที่มีสตรีมเสียงถูกเข้ารหัสด้วย FairPlay ระบบการจัดการลิขสิทธิ์ที่ขายผ่าน iTunes Store ใช้ส่วนขยาย .m4p iTunes Plus เพลงที่ขายใน iTunes Store ในปัจจุบันไม่ได้ถูกเข้ารหัสและใช้ .m4a แทน
**หนังสือเสียงและพ็อดแคสต์ซึ่งยังมีเมตาดาต้า รวมถึงการกำหนดบท รูปภาพ และลิงก์สามารถใช้ส่วนขยาย .m4a ได้ แต่ส่วนใหญ่มักใช้ส่วนขยาย .m4b
**Apple iPhone ใช้เพลงในรูปแบบ MPEG-4 สำหรับเสียงเรียกเข้า แต่ใช้ส่วนขยาย .m4r แทนที่จะใช้ .m4a
*โทรศัพท์มือถือก่อนหน้านี้เคยใช้ 3GP การนำมาตรฐาน MPEG-4 ส่วนที่ 12 ไปปฏิบัติ (รู้จักกันในชื่อ MPEG-4/JPEG2000 ISO Base Media) ที่คล้ายกับ MP4 ใช้ส่วนขยาย .3gp และ .3g2 ไฟล์เหล่านี้ยังเก็บข้อมูลที่ไม่ใช่ MPEG-4 (H.263, AMR, TX3G) ด้วย ในทางปฏิบัติ โทรศัพท์ราคาถูกส่วนใหญ่ (หรือไม่ก็ทั้งหมด) และโทรศัพท์มัลติฟังก์ชั่นบันทึกในรูปแบบนี้ เนื่องจากมีโทรศัพท์มือถือและสมาร์ทโฟนอื่น ๆ จำนวนมาก (หรือไม่ก็ทั้งหมด) ที่บันทึกไฟล์ MP4 ด้วยส่วนขยาย .mp4 และโทรศัพท์ระดับสูงบางเครื่องอาจบันทึกเป็น .raw กว่าที่เทคโนโลยี 4G ได้รับความนิยมอย่างแพร่หลาย 3GP ก็เริ่มถูกแทนที่และในปัจจุบันหาได้ยาก
*บิตสตรีมแบบดิบที่อยู่ในรูปแบบ MPEG-4 เรียกว่า .m4v แต่ส่วนขยายนี้บางครั้งก็ถูกใช้สำหรับวิดีโอในรูปแบบคอนเทนเนอร์ MP4 หรือคอนเทนเนอร์ M4V

## อ้างอิง

หมวดหมู่:เอ็มเพก
หมวดหมู่:Container formats
หมวดหมู่:ผลิตภัณฑ์ที่ออกในปี พ.ศ. 2546
ซัมมุ

**ซัมมุ** () เป็นนครที่ตั้งอยู่ในจังหวัดชิบะ ประเทศญี่ปุ่น มีขนาดพื้นที่ทั้งหมด  มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 45,814 คน และมีความหนาแน่นของประชากร  ในอดีตมีชื่อเสียงด้านอุตสาหกรรมป่าไม้ ปัจจุบันประกอบอาชีพเกษตรกรรมขนาดเล็ก ปลูกผักชนิดต่าง ๆ เช่น แคร์รอต แตงโม และถั่วลิสง เป็นเมืองพักอาศัยรองรับจากนครชิบะ และโตเกียว

## ภูมิศาสตร์
นครซัมมุตั้งอยู่ในภาคตะวันออกเฉียงเหนือของจังหวัดชิบะ ห่างจากนครชิบะซึ่งเป็นเมืองหลวงของจังหวัดชิบะไปประมาณ  และห่างจากใจกลางโตเกียวประมาณ  เมืองนี้เป็นส่วนหนึ่งของพื้นที่การจ้างงานในเขตเมืองของมหานครโตเกียว พื้นที่ส่วนใหญ่ของเมืองตั้งอยู่บนที่ราบคูจูกูริ ซึ่งทอดยาวจากใจกลางเมืองไปทางทิศใต้ของหาดคูจูกูริ หนึ่งในหาดทรายชื่อดังของญี่ปุ่น และติดกับมหาสมุทรแปซิฟิกเป็นระยะทางประมาณ 

### เทศบาลข้างเคียง
* จังหวัดชิบะ
** นครโทงาเนะ
** นครโทมิซาโตะ
** นครยาจิมาตะ
** เมืองคูจูกูริ
** เมืองชิบายามะ
** เมืองโยโกชิบาฮิการิ

thumb|none|สวนสาธารณะริมทะเลฮาซูนูมะ

## อ้างอิง

## แหล่งข้อมูลอื่น
* 
*  


หมวดหมู่:นครในจังหวัดชิบะ
คุยหลัทธิ

**คุยหลัทธิ** () หมายถึง แนวคิดหรือความรู้แบบหนึ่งที่ถูกสงวนไว้ให้รับรู้หรือเปิดเผยได้กับคนเฉพาะกลุ่ม โดยเฉพาะผู้ที่เป็นสมาชิกหรือผู้สนใจเป็นพิเศษ

ขบวนการทางศาสนาที่มีแนวคิดแบบคุยหลัทธิ เช่น ลัทธิการเล่นแร่แปรธาตุ โหราศาสตร์ ไญยนิยม วัชรยาน ไสยศาสตร์ ลัทธิเซียนเทียนเต้า ลัทธิอนุตตรธรรม เจตนิยม เป็นต้น

## ศัพทมูล
คำว่า *คุยฺห* ในภาษาบาลี และคำว่า ἐσωτερικός (*เอโซเตริกอส*) ในภาษากรีก แปลว่า เรื่องภายใน ลี้ลับ เชิงรหัสยะ ส่วนตัว ดังนั้น คุยหลัทธิ หรือ Esotericism จึงหมายถึง การยึดถือความเชื่อลี้ลับ ที่เปิดเผยเฉพาะในกลุ่มของตน

## ศาสนาพุทธ

**[[ศาสนาพุทธ]]ลัทธิคุยหยาน** () หรือวัชรยาน แต่เดิมเป็นแนวการปฏิบัติธรรมอย่างหนึ่งในนิกายมหายาน จนพุทธศตวรรษที่ 10 จึงแยกตัวออกมาเป็นนิกายใหม่ แต่ยังคงพื้นฐานแนวคิดแบบมหายานไว้ การเรียกว่า**คุยหยาน** ก็ด้วยเหตุผล 4 ประการ คือ
# เป็นความลับที่พระพุทธเจ้าทรงค้นพบ แต่มิได้เปิดเผยแก่สาวกทั่วไป ทรงถ่ายทอดเฉพาะแก่คนที่มีสติปัญญาแก่กล้า
# ถ้อยคำต่าง ๆ ในโลกเป็นวจนะของพระไวโรจนพุทธะ แต่สัตวโลกมีอวิชชาจึงไม่เข้าใจธรรมชาตินั้น จึงกลายเป็นความลับ
# พระพุทธวจนะมีเนื้อความละเอียดลึกซึ้ง ยึดตามตัวอักษรอย่างเดียวไม่ได้ ต้องพิจารณาด้วยปัญญา
# การบรรลุธรรมจะอาศัยกำลังของตนไม่พอ ต้องพึ่งพาอำนาจของพระพุทธเจ้าและพระโพธิสัตว์ด้วย

## เชิงอรรถ

บัญญัติโดยเทียบจากพจนานุกรมภาษาสันสกฤต Esoteric แปลว่า คุยฺห () / คูฑ ()

## อ้างอิง

## ดูเพิ่ม
* รหัสยลัทธิ

*
2012 แอลพีจีเอทัวร์

**2012 แอลพีจีเอทัวร์** เป็นฤดูกาลการแข่งขันกอล์ฟของสตรีจากทั่วโลก โดยในปีนี้เริ่มต้นฤดูกาลในการแข่งขันแรกที่ประเทศออสเตรเลีย เมื่อวันที่ 9 กุมภาพันธ์ 2012 และสิ้นสุดฤดูกาลในรายการสุดท้ายที่ฟลอริดา ในวันที่ 18 พฤศจิกายน 2012

## ภาพรวมของฤดูกาล 2012
ในฤดูกาล 2012 ของแอลพีจีเอทัวร์นี้มีรายการแข่งขันอย่างเป็นทางการทั้งหมด 27 รายการ ซึ่งมากขึ้นจากปี 2011 4 รายการ โดย 15 ใน 27 รายการนั้นถูกจัดขึ้นในสหรัฐอเมริกา และอีก 12 รายการได้จัดในประเทศต่าง ๆ ทั้งหมด 11 ประเทศ

สเตซี ลูอิส เป็นผู้ชนะรายการแข่งขันมากที่สุดในปีนี้ โดยชนะไป 4 รายการ ทำให้เธอได้รับรางวัลผู้เล่นยอดเยี่ยมแห่งปีไปครอง, อินบี ปาร์ค ชนะ 2 รายการ และทำเงินรางวัลสูงสุดของฤดูกาลโดยทำไป $2,266,638 และยังชนะรางวัลถ้วยโทรฟี่โดยที่เธอทำคะแนนต่ำสุดของฤดูกาลอีกด้วย, โซ ยอน รยู เป็นผู้เล่นหน้าใหม่ยอดเยี่ยม จากการชนะ 1 รายการ โดยทำเงินรางวัลเป็นลำดับที่ 6 และทำคะแนนต่ำที่สุดมาเป็นลำดับที่ 2

## การเปลี่ยนแปลงสำหรับ 2012 แอลพีจีเอทัวร์
### รายการแข่งขันใหม่ 5 รายการ
* ไอเอสพีเอส ฮันดา วีเมนส์ ออสเตรเลียน โอเพ่น ในเดือนกุมภาพันธ์ ที่ ออสเตรเลีย
* แอลพีจีเอ ลอตเต้ แชมป์เปียนชิพ ในเดือนเมษายน ที่ ฮาวาย 
* มานูไลฟ์ ไฟแนนเชียล แอลพีจีเอ คลาสสิค ในเดือนมิถุนายน ที่ แคนาดา
* เจมี ฟาร์ โทเลโด คลาสสิค ในเดือนสิงหาคม ที่ โอไฮโอ
* คิงส์มิลล์ แชมป์เปียนชิพ ในเดือนกันยายน ที่ เวอร์จิเนีย
*ที่มา: LPGA 2012 Schedule*

### เลื่อนการแข่งขันเมเจอร์
รายการเมเจอร์ ริโคห์ วีเมนส์ บริติช โอเพ่น ได้เลื่อนการแข่งขันจากปกติจัดการแข่งขันในช่วงปลายเดือนกรกฎาคม เลื่อนไปในช่วงกลางเดือนกันยายน ทั้งนี้เพื่อเอื้อความสะดวกให้กับการแข่งขันกีฬาโอลิมปิกฤดูร้อน ปี 2012 ที่ ลอนดอน

## ตารางการแข่งขันและผลการแข่งขัน
หมายเลขที่แสดงในวงเล็บนั้นแสดงถึงจำนวนรายการที่ผู้เข้าแข่งขันชนะทั้งหมดในแอลพีจีเอทัวร์นับจนถึงรายการปัจจุบัน (เฉพาะรายการที่เป็นทางการเท่านั้น)

*รายการแข่งขันที่แสดงเป็น **ตัวหนา** หมายถึงรายการเมเจอร์
*รายการแข่งขันที่แสดงเป็น *ตัวเอียง* หมายถึงรายการแข่งขันที่ไม่เป็นทางการ
* ลิเดีย โค เป็นมือสมัครเล่นในตอนที่เธอชนะการแข่งขัน รายการ ซีเอ็น คะเนเดียน วีเมนส์ โอเพ่น เงินรางวัลจึงตกเป็นของ อินบี ปาร์ค ผู้ซึ่งได้อันดับที่ 2

## สถิติประจำฤดูกาล
**ผู้นำอันดับเงินรางวัล**

''ดูอันดับทั้งหมด'' 

**ผู้นำอันดับคะแนนเฉลี่ย**

''ดูอันดับทั้งหมด'' 

## รางวัลประจำปี
ในทุกๆปี แอลพีจีเอจะมีการมอบรางวัลพิเศษให้แก่ผู้เล่น 3 รางวัล ได้แก่:
***รางวัลผู้เล่นยอดเยี่ยมแห่งปี** มอบให้กับผู้เล่นที่ทำคะแนนสะสมตลอดทั้งปีได้สูงที่สุด
**ชนะเลิศ:  สเตซี ลูอิส
**รองชนะเลิศ:  อินบี ปาร์ค

***รางวัลถ้วยโทรฟี่** มอบให้ผู้เล่นที่ทำสกอร์เฉลี่ยต่ำที่สุดในปีนั้น
**ชนะเลิศ:  อินบี ปาร์ค
**รองชนะเลิศ:  โซ ยอน รยู

***รางวัลผู้เล่นหน้าใหม่ยอดเยี่ยมแห่งปี** มอบให้ผู้เล่นหน้าใหม่ที่ทำคะแนนสะสมตลอดทั้งปีได้สูงที่สุด
**ชนะเลิศ:  โซ ยอน รยู
**รองชนะเลิศ:  เล็กซี ทอมป์สัน

## อ้างอิง

## แหล่งข้อมูลอื่น
* เว็บไซต์หลักของแอลพีจีเอ

หมวดหมู่:แอลพีจีเอ
สโมสรฟุตบอลบางกอกกล๊าสในฤดูกาล 2556

สโมสรฟุตบอลบางกอกกล๊าส หลังจากจบฤดูกาล 2555 ลงไปด้วยอันดับที่8 ของตารางไทยพรีเมียร์ลีก ผู้บริหารสโมสรได้ผ่าตัดเปลี่ยนแปลงทีมครั้งใหญ่ ปล่อยนักเตะออกไปถึง 14 ราย
ได้นักเตะเข้ามาใหม่ หลายคน ภายใต้สโลแกนในปีนี้ Believe in Change สู้ไปด้วยกัน พร้อมกันนี้ได้ปรับเปลี่ยนให้ ฟิล สตับบินส์ ทำหน้าที่ผู้จัดการทีมและโค๊ช ไปพร้อมกัน

ผ่านไปนัดที่1 ของฤดูกาล2556 สโมสรได้ปรับเปลี่ยนตำแหน่งผู้จัดการทีมและโค๊ชใหม่ อีกครั้ง หลังจาก ฟิล สตับบินส์ ทำผลงานในช่วงปรีซีซันและนัดเปิดสนามได้ไม่ดีนัก
จึงมีการปรับเปลี่ยนให้ อนุรักษ์ ศรีเกิด ขึ้นมารับหน้าที่ หัวหน้าผู้ฝึกสอน คนใหม่แทน

นัดที่ 9 ของฤดูกาล2556 ก็ได้เกิดการเปลี่ยนแปลงตำแหน่งหัวหน้าผู้ฝึกสอนคนใหม่ ของสโมสรบางกอกกล๊าส อีกครั้ง หลังจาก โค๊ชแต๊ก อรรถพล บุษปาคม ได้ยกเลิกสัญญากับสโมสรบุรีรัมย์ ยูไนเต็ด หลังจากจบศึกเอเอฟซีแชมป์เปี้ยนลีก รอบแรกจบลง สโมสรได้เสนอสัญญาให้โค๊ชแต๊ก เข้ามารับหน้าที่หัวหน้าผู้สอนใหม่ทันที่ โดยจะประเดิมด้วยการออกไปเยือน ชลบุรีเอฟซี

## ทีมงานชุดปัจจุบัน
*รายชื่อสต๊าฟโค๊ช (พ.ศ. 2556 - ปัจจุบัน) *

## การเปลี่ยนแปลงทีมงาน

## ผู้เล่นชุดปัจจุบัน

14px

;เข้า ปี 2556

;ออก ปี 2556

;ยืมตัว ปี 2556

## อันดับตารางคะแนน ในฟุตบอลลีก

## ผลงานในฟุตบอลถ้วย

## ผลการแข่งขัน

## อันดับดาวซัลโว

## แหล่งข้อมูลอื่น

* เว็บไซต์อย่างเป็นทางการ 

หมวดหมู่:ฤดูกาลของสโมสรฟุตบอลบีจี ปทุม ยูไนเต็ด
หมวดหมู่:สโมสรฟุตบอลในประเทศไทย ในฤดูกาล 2556
แม่น้ำโทเนะ

**แม่น้ำโทเนะ** () ในแม่น้ำในภูมิภาคคันโต ประเทศญี่ปุ่น มีต้นกำเนิดจากยอดเขาโอมินากามิ ในเทือกเขาเอจิโงะ ในบริเวณจังหวัดกุมมะและจังหวัดนีงาตะ ไหลลงสู่อ่าวโตเกียว ในจังหวัดชิบะ มีความยาวทั้งสิ้น 322 กิโลเมตร ยาวเป็นอันดับที่สองของญี่ปุ่นรองจากแม่น้ำชินาโนะ ก่อให้เกิดที่ราบปากแม่น้ำกินอาณาเขตกว่า 16,840 ตารางกิโลเมตร 

แม่น้ำโทเนะแยกออกเป็นแม่น้ำสายย่อยอีก เช่น แม่น้ำอางาซึมะ แม่น้ำวาตาราเซะ แม่น้ำคินุ แม่น้ำโคไก และแม่น้ำเอโดะ

## ภูมิศาสตร์
ต้นกำเนิดแม่น้ำโทเนะมาจากภูเขาโอมินากามิ () ซึ่งมีความสูง 1,831 เมตร (6,007 ฟุต) ในเทือกเขาเอจิโกะซึ่งครอบคลุมพรมแดนระหว่งจังหวัดกุมมะและจังหวัดนีงาตะในพื้นที่ของอุทยานแห่งชาติโจชินเอ็ตสึโกเง็น ซึ่งแม่น้ำโทเนะไหลรวมกับลำน้ำสาขาต่าง ๆ จากนั้นก็ไหลลงสู่มหาสมุทรแปซิฟิกที่แหลมอินูโบในนครโชชิ จังหวัดชิบะ

## อ้างอิง

## แหล่งข้อมูลอื่น

โทเนะ
โทเนะ
โทเนะ
โทเนะ
กองทัพพระราชอาณาจักรลาว

**กองทัพแห่งชาติลาว** (ลาว: ກອງທັພແຫ່ງຊາຕລາວ; ; ) หรือ **กองทัพพระราชอาณาจักรลาว** เป็นชื่อกองกำลังทหารของของพระราชอาณาจักรลาว ก่อตั้งเมื่อ 23 มีนาคมพ.ศ. 2492 อยู่ภายใต้การบริหารจัดการของกระทรวงกลาโหม ผู้บัญชาการทหารสูงสุดของกองทัพคือเจ้ามหาชีวิต

## โครงสร้าง

การบังคับบัญชาของกองทัพแห่งราชอาณาจักรลาวอยู่ภายใต้การบังคับบัญชาของรัฐมนตรีว่าการกระทรวงกลาโหมที่เวียงจันทน์ โดยทั่วประเทศ แบ่งเป็นเขตทหารทั้งสิ้น 5 เขต ในการต่อสู้กับขบวนการปะเทดลาว กองทัพแห่งราชอาณาจักรลาวได้รับการฝึกจากกองทัพฝรั่งเศส  อุปกรณ์ส่วนใหญ่มาจากกองทัพสหรัฐ เพราะสหรัฐให้การสนับสนุนฝรั่งเศสในสงครามอินโดจีนครั้งที่ 1

## ความสัมพันธ์ทางทหาร

ระหว่าง พ.ศ. 2505 – 2514 กองทัพสหรัฐอเมริกาให้การสนับสนุนกองทัพแห่งราชอาณาจักรลาวถึงประมาณ 500 ล้านดอลลาร์สหรัฐ ระหว่าง พ.ศ. 2514 – 2518 จัดตั้งกองทัพอากาศ ที่มีเครื่องบินโจมตีและเฮลิคอปเตอร์ กองทัพนี้สิ้นสุดลงเมื่อราชอาณาจักรลาวล่มสลายและจัดตั้งรัฐบาลสาธารณรัฐประชาธิปไตยประชาชนลาวพร้อมกับสถาปนากองทัพประชาชนแทน

## ดูเพิ่ม
* กองทัพอินโดจีนฝรั่งเศส
* กองทัพแห่งชาติลาว
* กองทัพประชาชนลาว

## อ้างอิง

## หนังสืออ่านเพิ่มเติม

## แหล่งข้อมูลอื่น
* Laos - The Royal Lao Army
* Royal Lao Armed Forces and Police heraldy

หมวดหมู่:ประวัติศาสตร์การทหารของลาว
ล
ล

ลาว
ล
ลาว
ล
100 หนังสือดีเพื่อพัฒนาเด็กและเยาวชนไทย

**100 หนังสือดีเพื่อพัฒนาเด็กและเยาวชนไทย** เป็นโครงการที่จัดขึ้นโดยสำนักงานส่งเสริมสังคมแห่งการเรียนรู้และคุณภาพเยาวชน ในงานมหกรรมหนังสือระดับชาติ ครั้งที่ 17 วันที่ 25 ตุลาคม พ.ศ. 2555 ที่ศูนย์การประชุมแห่งชาติสิริกิติ์ เพื่อส่งเสริมให้เด็กและเยาวชนไทยมีนิสัยรักการอ่าน

## หลักเกณฑ์ในการพิจารณา
หลักเกณฑ์ในการพิจารณา 100 หนังสือดีเพื่อพัฒนาเด็กและเยาวชนไทยนั้น มีหลักเกณฑ์ทั้งหมด 4 หลักเกณฑ์ ดังนี้
* เป็นหนังสือเล่ม
* เพียบพร้อมด้วยวรรณศิลป์
* เนื้อหา ท่วงทำนอง ภาพประกอบตอบสนองกลุ่มอายุนักอ่าน
* เนื้อหาช่วยให้ผู้อ่านสนใจรากเหง้าของสังคม และวัฒนธรรมไทย
### กรรมการในการพิจารณา
กรรมการในการพิจารณา 100 หนังสือดีเพื่อพัฒนาเด็กและเยาวชนไทยนั้น มีทั้งหมด 6 ท่านด้วยกัน ดังนี้
* รศ. วิทยากร เชียงกูล
* อ.พรพิไล เลิศวิชา
* ผศ.จินดา จำเริญ
* รศ.เกริก ยุ้นพันธ์
* อ.ปรีดา ปัญญาจันทร์
* ผศ.รพินทร (ณ ถลาง) คงสมบูรณ์

## รายชื่อหนังสือ
### กลุ่มเด็กเล็กวัย 0-6 ปี

### กลุ่มเด็กโตวัย 6-12 ปี
;ประเภทการ์ตูน

;ประเภทนิทานประกอบภาพ นิทาน

;ประเภทเรื่องสั้น นิทาน

;ประเภทร้อยกรอง บทกวี

## อ้างอิง
* กรรมการในการคัดสรร 100 หนังสือดีเพื่อพัฒนาเด็กและเยาวชนไทย ในเอกสารสำนักงานส่งเสริมสังคมแห่งการเรียนรู้และคุณภาพเยาวชน
* รายชื่อ 100 หนังสือดีเพื่อพัฒนาเด็กและเยาวชนไทย ปี 2555 ในเว็บไซต์สำนักงานส่งเสริมสังคมแห่งการเรียนรู้และคุณภาพเยาวชน 

หมวดหมู่:รายชื่อเกี่ยวกับวรรณกรรมในประเทศไทย
หมวดหมู่:100 หนังสือดีเพื่อพัฒนาเด็กและเยาวชนไทย
อวัธ

thumb|right|250 px|ตำแหน่งของอวัธ
**อวัธ** (Awadh; , ) หรือ**อูธ**เป็นแคว้นที่มีความสำคัญทางประวัติศาสตร์ทางตอนเหนือของอินเดียตั้งอยู่บริเวณที่ราบลุ่มแม่น้ำระหว่างแม่น้ำยมุนาทางตะวันตกเฉียงใต้และแม่น้ำคันทักทางตะวันออก  คำว่าอวัธมาจากอโยธยาเป็นชื่อเมืองของพระราม อังกฤษเข้ามายึดแคว้นนี้ไปทีละส่วนใน พ.ศ. 2344 และยึดได้ทั้งหมดใน พ.ศ. 2399 พร้อมทั้งตั้งชื่อแคว้นนี้ใหม่ว่าแคว้นอูธ ปัจจุบันเป็นส่วนหนึ่งของรัฐอุตตรประเทศ

## ประวัติศาสตร์
แคว้นอวัธนี้ปรากฏชื่อในรามายณะ ส่วนในนิทานชาดกทางพุทธศาสนาเรียกแคว้นนี้ว่าแคว้นโกศล และยังคงดำรงสถานะแคว้นต่อมาจนถึงสมัยราชวงศ์โมกุล ประชาชนส่วนใหญ่นับถือศาสนาฮินดูและพูดภาษาฮินดี แคว้นอวัธแยกตัวออกมาจากจักรวรรดิโมกุลเมื่อจักรวรรดิอ่อนแอลง และปกครองโดยข้าหลวงที่เป็นมุสลิมเรียกว่านาวาบ เมืองหลวงอยู่ที่ไฟซาบาด ต่อมาย้ายไปเมืองลักเนา แม้ว่าจะถูกบริษัทอีสต์อินเดียรุกรานเมื่อ พ.ศ. 2319 แต่อวัธก็ยังรักษาสิทธิขาดในการปกครองของตนไว้ได้จนถึง พ.ศ. 2399

ตั้งแต่ พ.ศ. 2344 เป็นต้นมา อวัธเสียดินแดนให้อังกฤษไปกว่าครึ่ง ถูกปิดล้อมด้วยดินแดนของอังกฤษ นาวาบและราชสำนักไม่มีกองกำลังป้องกันตนเองอีกต่อไป อังกฤษเข้ามายึดดินแดนส่วนที่เหลือใน พ.ศ. 2399 ทำให้ชาวอวัธไม่พอใจ และเป็นหนึ่งในสาเหตุที่ทำให้เกิดกบฏซีปอยใน พ.ศ. 2400 – 2401 เมืองลักเนาเสียหายอย่างมาก หลังจากนั้น อังกฤษจึงเปลี่ยนชื่ออวัธเป็นแคว้นอูด
## อ้างอิง
* ศรีสุรางค์ พูลทรัพย์. *อวัธ* ใน สารานุกรมประวัติศาสตร์สากลสมัยใหม่: เอเชีย เล่ม 1 อักษร A-B ฉบับราชบัณฑิตยสถาน. กทม.ราชบัณฑิตยสถาน. 2539. หน้า 312 - 313
## แหล่งข้อมูลอื่น
* HISTORY OF AWADH (Oudh) 
* HERALDRY OF AWADH
* Encyploaedia Iranica: AVADH
* The complete genealogy of Safdarjung
* Safdarjung
* Safdarjung coins 
* Tomb of Safdarjung
* Coins of Awadh
หมวดหมู่:รัฐสิ้นสภาพในประเทศอินเดีย
หมวดหมู่:ลัคเนา
หมวดหมู่:รัฐอุตตรประเทศ
นาฏศิลป์ในประเทศลาว

thumb|หัวโขนสำหรับแสดงเรื่องพระลักพระลาม
**นาฏศิลป์ในประเทศลาว** (; "นาฏกรรมลาว") เป็นนาฏศิลป์ที่เป็นเอกลักษณ์ของกลุ่มชาติพันธุ์ลาวซึ่งพบในภาคตะวันออกเฉียงเหนือของไทยด้วย และการแสดงพื้นบ้านของกลุ่มชาติพันธุ์อื่นๆ มีทั้งนาฏศิลป์ในราชสำนัก และนาฏศิลป์พื้นบ้าน เช่น หมอลำ หนังตะลุง หลวงพระบางและเวียงจันทน์เป็นแหล่งของนาฏศิลป์แบบดั้งเดิมในราชสำนัก และนาฏศิลป์ที่ได้รับอิทธิพลจากราชสำนักสยาม

## นาฏศิลป์ดั้งเดิม
เป็นนาฏศิลป์ที่พัฒนาขึ้นในราชสำนักล้านช้างซึ่งคล้ายกับที่พบในราชสำนักสยาม ส่วนใหญ่แสดงเรื่องพระลักษมณ์พระราม (รามเกียรติ์หรือรามายณะฉบับลาว) หรือจากนิทานชาดก รวมทั้งวรรณคดีท้องถิ่นเช่นสินไซ (สังข์ศิลป์ชัย) การแสดงแบบนี้มีสองประเภทคือโขนและละคร โขนเป็นการแสดงเรื่องพระลักษมณ์พระราม ใช้ตัวแสดงชายหญิง ละครเป็นการแสดงที่ส่วนใหญ่ใช้ผู้หญิง ส่วนหนังตะลุงเป็นการแสดงที่คล้ายวายังของชาวมลายู และเล่นเรื่องราวที่หลากหลายกว่าโขนและละคร

## ลำลาว
right|thumb|หมอลำและหมอแคนขณะแสดงในประเทศฝรั่งเศส
ลำลาวหรือหมอลำเป็นการแสดงดนตรีพื้นบ้านของลาว โดยนักร้องเป็นผู้เล่าเรื่อง ใช้แคนเป็นเครื่องดนตรีหลัก แต่ก็ใช้เครื่องดนตรีอื่นประกอบได้ การแสดงแบบเดียวกันนี้ในภาคตะวันออกเฉียงเหนือของไทยเรียกหมอลำ แต่ในลาว คำว่าหมอลำจะเน้นที่ตัวผู้ขับร้อง

## ฟ้อนรำพื้นเมือง
ฟ้อนรำพื้นเมืองเป็นการฟ้อนรำที่มีความหลากหลาย โดยที่มีชื่อเสียงที่สุดคือลำตังหวายและลำสาละวันทางภาคใต้ของลาว  ฟ้อนรำพื้นเมืองที่เป็นที่นิยมคือรำวง ซึ่งเป็นการแสดงประจำชาติของลาวที่มีลักษณะร่วมกับรำวงในไทยและกัมพูชา นิยมเล่นในงานฉลองรื่นเริงต่างๆ

## ลำเรื่อง
ลำเรื่องเป็นหมอลำประเภทหนึ่ง โดยหมอลำผู้ขับร้องจะแต่งตัวและแสดงท่าทางประกอบได้หลากหลาย เรื่องราวที่แสดงมีหลากหลาย เช่นนิทานชาดก ไปจนถึงโครงการพัฒนาและปัญหาในชุมชน ดนตรีที่ใช้บรรเลงประกอบมีหลากหลายทั้งดนตรีคลาสสิกและดนตรีสมัยใหม่ ขึ้นกับลักษณะของเรื่องที่จะเล่า

## อ้างอิง

หมวดหมู่:วัฒนธรรมลาว
หมวดหมู่:ศิลปะลาว
ประธานาธิบดีฟิลิปปินส์

**ประธานาธิบดีฟิลิปปินส์** () หรือเรียกอย่างเป็นทางการว่า **ประธานาธิบดีแห่งสาธารณรัฐฟิลิปปินส์** เป็นประมุขแห่งรัฐและหัวหน้ารัฐบาลของสาธารณรัฐฟิลิปปินส์ ประธานาธิบดีเป็นผู้นำของฝ่ายบริหารของรัฐบาลฟิลิปปินส์และเป็นผู้บัญชาการทหารแห่งกองทัพฟิลิปปินส์ ประธานาธิบดีฟิลิปปินส์ในภาษาฟิลิปีโนจะเรียกว่า ***Ang Pangulo*** หรือเรียกอย่างเป็นทางการว่า ***Presidente***

## อำนาจและหน้าที่
### ประธานฝ่ายบริหาร
ภายใต้มาตรา 7 วรรคที่ 1 ของรัฐธรรมนูญแห่งสาธารณรัฐฟิลิปปินส์ ประธานาธิบดีเป็นหัวหน้าฝ่ายบริหารของรัฐบาล ซึ่งรวมถึงคณะรัฐมนตรีและหน่วยงานริหาร อำนาจบริหารเป็นของประธานาธิบดีเพียงผู้เดียว

มาตรา 19 ให้อำนาจประธานาธิบดีที่จะผ่อนปรน ปรับลด และอภัยโทษ และยกเงินค่าปรับและค่าสินไหมหลังจากที่คดีถูกพิพากษาโดยศาลถึงที่สุดแล้ว ยกเว้นเมื่อประธานาธิบดีอยู่ระหว่างถูกฟ้องร้อง

มาตรา 20 ให้ประธานาธิบดีในการทำสนธิสัญญาหรือกู้ยืมเงินจากต่างประเทศในนามของสาธารณรัฐฟิลิปปินส์ด้วยความเห็นชอบของคณะกรรมการการเงินระหว่างประเทศและภายใต้ข้อจำกัดของกฎหมาย

ปรธานาธิบดี ยังเป็นผู้กำกับดูแลหน่วยการบริหารราชการส่วนท้องถิ่น

### ผู้บัญชาการทหาร
มาตรา 7 วรรคที่ 18 ของรัฐธรรมนูญ "ประธานาธิบดีเป็นผู้บัญชาการทหารแห่งกองทัพฟิลิปปินส์" ในฐานะที่เป็นผู้บัญชาการทหาร ประธานาธิบดีสามารถสั่งการกองกำลังติดอาวุธดังกล่าวเพื่อป้องกันหรือปราบปรามความรุนแรงที่ผิดกฎหมายหรือการจลาจล ในกรณีของการบุกรุกหรือการก่อจลาจลเพื่อความปลอดภัยของประชาชน ประธานาธิบดีอาจใช้ระยะเวลาไม่เกินหกสิบวันระงับสิทธิ์ของคำสั่งของศาลภายใต้กฎอัยการศึก

## หมายเหตุ

## อ้างอิง

### บรรณานุกรม

* 
* 

## แหล่งข้อมูลอื่น

* ทำเนียบประธานาธิบดีฟิลิปปินส์ 
* พิพิธภัณฑ์และห้องสมุดประธานาธิบดี 
* 1987 Constitution of the Philippines
* 'We Say Mabuhay' – The anthem of the president of the Philippines
* 'March of the President of the Philippines' (unofficial title) – song played when the president is given military honors by the Armed Forces of the Philippines


หมวดหมู่:รัฐบาลฟิลิปปินส์
ตำบลไทยชนะศึก

**ไทยชนะศึก** เป็นตำบลหนึ่งในอำเภอทุ่งเสลี่ยม จังหวัดสุโขทัย ทั้งพื้นที่ของตำบลบริหารโดยองค์การบริหารส่วนตำบลไทยชนะศึก

## ประวัติ
* พ.ศ. 2482 อยู่ตำบลบ้านใหม่ อำเภอสวรรคโลก จังหวัดสุโขทัย
* พ.ศ. 2483 อยู่ในตำบลบางขลัง อำเภอสวรรคโลก จังหวัดสุโขทัย
* พ.ศ. 2485 อยู่ในตำบลนาทุ่ง อำเภอสวรรคโลก จังหวัดสุโขทัย
* 31 สิงหาคม พ.ศ. 2500 ประกาศกระทรวงมหาดไทย ลงวันที่ 29 สิงหาคม พ.ศ. 2500 ตั้งตำบลไทยชนะศึก กิ่งอำเภอทุ่งเสลี่ยม อำเภอสวรรคโลก จังหวัดสุโขทัย

## ภูมิประเทศ
* ทิศเหนือ ติดกับตำบลบ้านแก่ง อำเภอศรีสัชนาลัย จังหวัดสุโขทัย
* ทิศใต้ ติดกับตำบลบ้านใหม่ไชยมงคล อำเภอทุ่งเสลี่ยม จังหวัดสุโขทัย
* ทิศตะวันออก ติดกับตำบลเขาแก้วศรีสมบูรณ์ อำเภอทุ่งเสลี่ยม จังหวัดสุโขทัย
* ทิศตะวันตก ติดกับตำบลทุ่งเสลี่ยม (เทศบาลตำบลทุ่งเสลี่ยม, องค์การบริหารส่วนตำบลทุ่งเสลี่ยม) อำเภอทุ่งเสลี่ยม จังหวัดสุโขทัย

## การปกครอง
# หมู่ที่ 1 บ้านท่าต้นธง
# หมู่ที่ 2 บ้านแม่ทุเลา
# หมู่ที 3 บ้านคลองสำราญ
# หมู่ที่ 4 บ้านฝั่งหมิ่น
# หมู่ที่ 5 บ้านหนองหมื่นชัย
# หมู่ที่ 6 บ้านธารชะอม
# หมู่ที่ 7 บ้านหนองหญ้าปล้อง
# หมู่ที่ 8 บ้านราษฎร์ร่วมจิต
# หมู่ที่ 9 บ้านสำราญราษฎร์
# หมู่ที่ 10 บ้านแม่ทุเลาพัฒนา
# หมู่ที่ 11 บ้านท่าต้นธงพัฒนา
## ประชากร
องค์การบริหารส่วนตำบลไทยชนะศึก มีประชากรทั้งหมด 8,269 คน
## เศรษฐกิจ
# ชาวไร่ชาวนา
# สัตว์เลี้ยง
# หนึ่งตำบล หนึ่งผลิตภัณฑ์ การจักสานใบตาล การทอผ้า แปรรูปผ้า  น้ำพริกลาบ พริกแกง
# เกษตรกรรม  ลำไย แตงโม แตงไทย ข้าว ถั่วเขียว
# การทำงานต่างประเทศ
## การคมนาคม
* ทางหลวงแผ่นดินหมายเลข 1048
* ทางหลวงแผ่นดินหมายเลข 4008
* ท่าอากาศยานสุโขทัย ระยะทาง 39 กิโลเมตร
* สถานีรถไฟสวรรคโลก ระยะทาง 29 กิโลเมตร
## สถาที่สำคัญ
* สำนักสงฆ์ดอยแม่ทุเลา (เขาตีนกา)
* วัดแม่ทุเลา (วัดน้ำล้อม)
* สำนักปฏิบัติธรรมคีรีสำราญ (วัดบน)
* วัดพระร่วงเจ้าประทานพร (หนองหญ้าปล้อง)
* วัดคลองสำราญ (วัดล่าง)
* วัดท่าต้นธงชัย
* วัดธารชะอม
* วัดฝั่งหมิ่น
* วัดหนองหมื่นชัย

## อ้างอิง

## แหล่งข้อมูลอื่น
* เว็บไซต์องค์การบริหารส่วนตำบลไทยชนะศึก 

หมวดหมู่:อำเภอทุ่งเสลี่ยม
ไทยชนะศึก
ไทยชนะศึก
เบอตง (รัฐซาราวัก)

**เบอตง** () เป็นเมืองหนึ่งในเขตเบอตง รัฐซาราวัก ประเทศมาเลเซีย มีชื่อเสียงเรื่อง *เรือนยาว* (; *รูมะฮ์ปันจัง*) และวัฒนธรรมอันรุ่มรวยของชนพื้นเมือง ที่นี่มีประชากร 60,298 คน ส่วนใหญ่เป็นชาวมลายู (โอรังลาอุต), อีบัน, จีน และอื่น ๆ

## อ้างอิง

## แหล่งข้อมูลอื่น
* แผนที่เมืองเบอตง
* In Search of Rentap the Iban Warrior

หมวดหมู่:เมืองในรัฐซาราวัก
กัวลาเตอเริงกานู

**กัวลาเตอเริงกานู** หรือ **กัวลาตรังกานู** () เป็นเมืองหลวงและเมืองใหญ่ที่สุดของรัฐตรังกานู ประเทศมาเลเซีย  ตั้งอยู่ทางชายฝั่งทะเลจีนใต้ทางตะวันออกเฉียงเหนือของประเทศ ห่างจากกัวลาลัมเปอร์ราว 500 กิโลเมตร มีประชากร 406,317 คน

ในอดีตที่นี่เคยเป็นเมืองท่าที่ค้าขายกับประเทศจีน ทำให้ที่นี่มีประชาชนที่เชื้อสายจีนเข้ามาตั้งรกรากเป็นจำนวนมาก แต่ต่อมาการค้าขายมักติดต่อไปยังเมืองมะละกา การค้าในกัวลาเตอเริงกานูจึงลดความสำคัญลงไป

กัวลาเตอเริงกานูเป็นที่รู้จักในฐานะเป็นที่ตั้งของห้องแถวในชุมชนชาวจีนอายุกว่าร้อยปี ซึ่งเคยถูกคุกคามจากการรื้อถอน ภายหลังหมู่บ้านดังกล่าวจึงถูกขึ้นบัญชีของกองทุนอนุสรณ์สถานโลกในปี ค.ศ. 1998 ซึ่งมีความพยายามให้ประชาชนในท้องถิ่นอนุรักษ์หมู่บ้านแห่งนี้ต่อไป

## อ้างอิง

## แหล่งข้อมูลอื่น

* Travel Guide: Kuala Terengganu
* Kuala Terengganu City Council
* Peta bandar Kuala Terengganu
* Laman web rasmi Kuala Terengganu 
* Tahun Melawat Terengganu 2008

หมวดหมู่:เมืองหลวงของรัฐในประเทศมาเลเซีย
หมวดหมู่:สถานที่ที่มีประชากรในรัฐตรังกานู
หมวดหมู่:นครในประเทศมาเลเซีย
เฮนรี สตีล โอลคอต

พันเอก **เฮนรี สตีล โอลคอต** (; ; 2 สิงหาคม ค.ศ. 1832 – 17 กุมภาพันธ์ ค.ศ. 1907) เป็นข้าราชการทหาร นักหนังสือพิมพ์ และนักนิติศาสตร์ชาวอเมริกันซึ่งเป็นผู้ร่วมก่อตั้งและเป็นประธานคนแรกแห่งสมาคมเทวปรัชญา

โอลคอตเป็นผู้มีชื่อเสียงชาวอเมริกาเชื้อสายยุโรปคนแรกที่เข้ารีตเป็นพุทธศาสนิกชน การต่าง ๆ ที่เขาปฏิบัติในภายหลังในฐานะประธานสมาคมเทวปรัชญานั้นมีส่วนช่วยฟื้นฟูการศึกษาพุทธศาสนา โอลคอตยังชื่อว่าเป็นนักนวนิยมทางพุทธที่ลงทุนลงแรงไปในการตีความพุทธศาสนาผ่านมุมมองแบบตะวันตก

นอกจากนี้ เขายังเป็นหัวเรือในการฟื้นฟูพุทธศาสนาในประเทศศรีลังกา จึงได้รับการยกย่องเรื่องนี้ในประเทศศรีลังกา โดยชาวศรีลังกากล่าวขานกันว่า เขา "เป็นวีรบุรุษคนหนึ่งซึ่งฝ่าฝันเพื่อเอกราชของเรา และเป็นนักบุกเบิกการรื้อฟื้นทางศาสนา ชาตินิยม และวัฒนธรรมในยุคปัจจุบัน"

โอลคอตนั้นเกิดในครอบครัวคริสต์เพรสไบทีเรียน (Presbyterian) ที่เคร่งครัด ในเมืองออเรนจ์ รัฐนิวเจอร์ซีย์ เขาเดินทางและเริ่มงานของเขาเพราะเหตุการณ์ที่เกิดขึ้นในเมืองปานะดุระ ประเทศศรีลังกา และเพียงเพราะหนังสือพิมพ์ Times Of Ceylon จาก ดร.เจมส์ มาร์ติน พีเบิลส์ ที่นำไปให้ เพื่อหน้าที่ของเขา และคนสำคัญจากส่วนต่าง ๆ ของโลก เขาเดินทางมาถึงประเทศศรีลังกาเมื่อวันที่ 21 พฤษภาคม ค.ศ. 1880 โดยที่ ภารกิจของพันเอกเฮนรี สตีล โอลคอต มีดังนี้
* ศึกษาพระพุทธศาสนาจากพระศรีสุมังคลเถระ (พระอาจารย์ของท่าน อานาคาริกธรรมปาละ)
* เข้าพิธีปฏิญานตนเป็นพุทธมามกะกับพระธัมมารามเถระ ณ วัด วิชยานันทวิหาร
* ก่อตั้งโรงเรียนพระพุทธศาสนา(ธรรมราชวิทยาลัย)เพื่อฟื้นฟูศาสนาที่กำลังเสื่อมโทรมในศรีลังกา
* เป็นผู้เรียกร้องให้ล้มเลิกคำสั่งห้ามการเฉลิมฉลองวันวิสาขบูชาในประเทศศรีลังกา
* เป็นผู้ประดิษฐ์ธงศาสนาขึ้นใช้ในสากล โดยนำแถบสีสัญลักษณ์แห่งฉัพพรรณรังสีมาประกอบ

ชาวต่างประเทศเชื่อว่าเขาเป็นชาวต่างชาติคนเดียวที่รัฐบาลศรีลังกามีมติให้สร้างอนุสาวรีย์ไว้เป็นอนุสรณ์

หมวดหมู่:ทหารชาวอเมริกัน
หมวดหมู่:ทหารกองทัพสหภาพ
หมวดหมู่:พุทธศาสนิกชนชาวอเมริกัน
หมวดหมู่:นักเทวปรัชญาชาวอเมริกัน
หมวดหมู่:นักเขียนซึ่งเป็นพุทธเถรวาท
หมวดหมู่:บุคคลที่เปลี่ยนไปนับถือศาสนาพุทธ
หมวดหมู่:บุคคลที่เปลี่ยนศาสนามาจากเพรสไบทีเรียน
หมวดหมู่:บุคคลจากมหาวิทยาลัยโคลัมเบีย
มหาศึกชิงบัลลังก์ (บันเทิงคดี)

***มหาศึกชิงบัลลังก์*** () เป็นชุดนวนิยายแฟนตาซีระดับสูง เขียนโดย จอร์จ อาร์. อาร์. มาร์ติน ผู้ประพันธ์นวนิยายและผู้เขียนบทภาพยนตร์ชาวอเมริกัน เริ่มชุดในปี 2534 และจัดพิมพ์*[[เกมล่าบัลลังก์]]*ซึ่งเป็นเล่มแรก ในปี 2539 มาร์ตินค่อย ๆ ขยายไตรภาคที่วางโครงไว้เดิมเป็นเจ็ดเล่ม เล่มห้า *มังกรร่อนระบำ (A Dance with Dragons)* ใช้เวลาเขียนห้าปีกระทั่งจัดพิมพ์ในปี 2554 ขณะนี้ เล่มหก ชื่อ *The Winds of Winter* อยู่ระหว่างการเขียน

เรื่องราวของ*มหาศึกชิงบัลลังก์*เกิดขึ้นในทวีปสมมติ เวสเทอรอสและเอ็สซอส โดยมีประวัติศาสตร์หลายพันปี บันเทิงคดีชุดนี้บอกเล่าในตัวละครมุมมองบุคคลที่สาม ซึ่งมีจำนวนมากถึง 31 ตัวละครจนถึงเล่มห้า เกี่ยวข้องกับสามเรื่องราว ได้แก่ บันทึกเหตุการณ์สงครามระหว่างราชวงศ์หลายตระกูลเพื่อชิงการควบคุมเวสเทอรอส ภัยคุกคามจากอมนุษย์เหนือธรรมชาติที่จำศีลอยู่ซึ่งอาศัยอยู่พ้นกำแพงน้ำแข็งมหึมาทางพรมแดนทิศเหนือของเวสเทอรอส และความทะเยอทะยานของเดเนอริส ทาร์แกร์เรียน พระราชธิดาที่ทรงถูกเนรเทศของพระมหากษัตริย์ที่ถูกปลงพระชนม์ในสงครามกลางเมืองไม่นานก่อนพระนางประสูติ ที่จะเสด็จกลับเวสเทอรอสพร้อมด้วยมังกรและอ้างสิทธิ์เหนือราชบัลลังก์อันชอบธรรม

มาร์ตินได้รับแรงบันดาลใจจากเหตุการณ์ในประวัติศาสตร์ อย่างยุคสงครามดอกกุหลาบของอังกฤษ เขาแต่งขัดสัญนิยมของประเภทแฟนตาซีระดับสูง บันเทิงคดีชุดนี้ได้รับการยกย่องสำหรับความสมจริง โดยให้การยุทธ์และเล่ห์การเมืองอยู่เหนือเวทมนตร์ เล่มแรกไม่มีเวทมนตร์ในทางปฏิบัติเลย แต่เวทมนตร์เริ่มมีอยู่มากขึ้นในแต่ละเล่ม ความรุนแรง เพศสภาพและความกำกวมทางจริยธรรมมักถูกแสดงโดยตัวละครที่ออกชื่อกว่าหนึ่งพันตัวละคร ตัวละครหลักมักถูกฆ่าเพื่อที่ผู้อ่านไม่สามารถวางใจว่าผู้ที่สมเป็นวีรบุรุษอยู่รอดปลอดภัย โครงสร้างหลายมุมมองทำให้สามารถสำรวจตัวละครได้จากหลายด้าน เพื่อที่ผู้ที่สมเป็นตัวโกงจะได้ให้มุมมองของตนบ้าง ตรงกันข้ามกับการเล่าเรื่องคนเดียว โครงสร้างนี้สามารถเสนอสารสนเทศที่ชวนให้ไขว้เขวเพราะถูกการตีความเหตุการณ์ของตัวละครแต่ละตัวบิดเบือนไป แทนที่จะเป็นการนำเสนอข้อเท็จจริงอย่างแท้จริง มหาศึกชิงบัลลังก์ยังได้รับการวิจารณ์เชิงวิพากษ์จากการพรรณนาถึงหญิงและศาสนาที่หลากหลาย

แม้ทีแรกจะจัดพิมพ์โดยไม่มีการโฆษณายิ่งใหญ่ ปัจจุบันหนังสือในชุดขายได้กว่า 15 ล้านเล่มทั่วโลก และได้รับการแปลเป็นภาษาต่าง ๆ กว่า 20 ภาษา เล่มสี่และเล่มห้าขึ้นอันดับหนังสือขายดีเดอะนิวยอร์กไทมส์ทันทีที่วางจำหน่าย ในบรรดางานดัดแปลงจำนวนมากมีนวนิยายขนาดสั้น ซีรีส์ทางโทรทัศน์ *[[มหาศึกชิงบัลลังก์]]* ทางเอชบีโอ การดัดแปลงเป็นหนังสือการ์ตูน ตลอดจนเกมไพ่ เกมกระดานและวิดีโอเกมต่าง ๆ

## อ้างอิง

หมวดหมู่:นวนิยายแฟนตาซี
หมวดหมู่:นวนิยายเกี่ยวกับมังกร
หมวดหมู่:วรรณกรรมแฟนตาซีระดับสูง
หมวดหมู่:พ่อมดในบันเทิงคดี
หมวดหมู่:บันเทิงคดีเกี่ยวกับยักษ์ (เรื่องปรัมปราตะวันตก)
มูลนิธิไทยคม เอฟเอคัพ 2556

การแข่งขันฟุตบอล **[[ไทยเอฟเอคัพ|มูลนิธิไทยคม เอฟเอคัพ]] ฤดูกาล 2556** เริ่มการแข่งขันรอบคัดเลือก ตั้งแต่วันที่ 13 มีนาคม ไปจนถึงนัดชิงชนะเลิศ ในวันที่ 10 พฤศจิกายน พ.ศ. 2556 ซึ่งต้องย้ายไปแข่งขันที่สนามฟุตบอลธรรมศาสตร์ รังสิตเป็นครั้งแรก นับตั้งแต่ฤดูกาล 2552 เนื่องจากมีการชุมนุมทางการเมือง บริเวณใกล้กับสนามศุภชลาศัย กรีฑาสถานแห่งชาติ โดยทีมชนะเลิศจะได้สิทธิ เข้าแข่งขันรายการ เอเอฟซีแชมเปียนส์ลีก รอบคัดเลือกโดยอัตโนมัติ

## ระบบการแข่งขัน
* **รอบคัดเลือก 1-2** - เปิดรับสมัครสโมสร จาก ลีกภูมิภาค ดิวิชั่น 2, ถ้วย ข, ถ้วย ค และ ถ้วย ง
ทำการจับสลากวันที่ 4 มีนาคม แข่งขันวันที่ 13 มีนาคม และ 3 เมษายน
* **รอบแรก** - 20 ผู้ชนะรอบคัดเลือก ประกบคู่แข่งขัน
ทำการแข่งขันวันที่ 10 เมษายน
* **รอบสอง** - 18 สโมสร ลีก ดิวิชั่น 1 + 10 ผู้ชนะรอบแรก
ทำการจับสลากวันที่ 18 เมษายน ทำการแข่งขันวันที่ 24 เมษายน
* **รอบสาม** - 18 สโมสร ไทยพรีเมียร์ลีก + 14 ผู้ชนะรอบสอง
ทำการจับสลากวันที่ 30 เมษายน ทำการแข่งขันวันที่ 26 มิถุนายน
* **รอบสี่** - 16 สโมสร ผู้ชนะรอบสาม
ทำการจับสลากวันที่ 1 กรกฎาคม ทำการแข่งขันวันที่ 10 กรกฎาคม
* **รอบก่อนรองชนะเลิศ** - 8 สโมสร ผู้ชนะรอบสี่
ทำการจับสลากวันที่ 30 กรกฎาคม ทำการแข่งขันวันที่ 28 สิงหาคม
* **รอบรองชนะเลิศ** - 4 สโมสร ผู้ชนะรอบก่อนรองชนะเลิศ
ทำการจับสลากวันที่ 5 กันยายน ทำการแข่งขันวันที่ 25 กันยายน
* **รอบชิงชนะเลิศ** - 2 สโมสร ผู้ชนะรอบรองชนะเลิศ
ทำการแข่งขันวันที่ 10 พฤศจิกายน ที่ สนามฟุตบอลธรรมศาสตร์ รังสิต

## รอบคัดเลือก 1

## รอบคัดเลือก 2

## รอบแรก

## รอบสอง
10 ทีมรอบแรก รวมกับ 18 ทีมดิวิชั่น 1  จับสลากประกบคู่การแข่งขันแบบน๊อคเอาท์ ทั้งหมด 14 คู่

## รอบสาม 32ทีมสุดท้าย
14 ทีมรอบสอง รวมกับ 18 ทีมไทยพรีเมียร์ลีก  จับสลากประกบคู่การแข่งขันแบบน๊อคเอาท์ ทั้งหมด 16 คู่ กำหนดจับสลากวันอังคารที่ 30 เมษายน 2556 เวลา 14.00น. ณ ห้องประชุมสมาคมฟุตบอลแห่งประเทศไทย

## รอบสี่ 16ทีมสุดท้าย
16 ทีมผู้ชนะในรอบสาม จับสลากประกบคู่การแข่งขันแบบน็อคเอาท์ ทั้งหมด 8 คู่ กำหนดจับสลากวันจันทร์ที่ 1 กรกฎาคม 2556 เวลา 14.00น. ณ ห้องประชุมสมาคมฟุตบอลแห่งประเทศไทย

## รอบก่อนรองชนะเลิศ
ผู้ชนะในรอบสี่ 8 ทีมสุดท้าย จะจับสลากประกบคู่การแข่งขัน ที่ห้องรอดโพธิ์ทอง ณ สมาคมฟุตบอลแห่งประเทศไทย ศุภชลาศัย ในวันอังคารที่ 30 กรกฎาคม 2556 เวลา 14.00น. แข่งขันแบบน๊อคเอาท์เช่นเดิม

## รอบรองชนะเลิศ
4ทีม ผู้ชนะในรอบก่อนรองชนะเลิศ จับสลากประกบคู่การแข่งขัน ในวันที่ 5 กันยายน ณ.ห้องประชุมรอดโพธิ์ทอง สมาคมฟุตบอลแห่งประเทศไทย 

## รอบชิงชนะเลิศ

## รางวัล
* รางวัลนักฟุตบอลยอดเยี่ยม : การ์เมโล กอนซาเลซ (บุรีรัมย์ ยูไนเต็ด)
* รางวัลผู้จัดการทีมยอดเยี่ยม : อาเลคันโดร เมเนนเดส การ์ซีอา (บุรีรัมย์ ยูไนเต็ด)
* รางวัลดาวซัลโวสูงสุด : กีรติ เขียวสมบัติ (ปตท. ระยอง)

## อ้างอิง

ไทย
เอฟเอคัพ
หมวดหมู่:ฟุตบอลไทยในปี พ.ศ. 2556
การสังหารหมู่ที่บอสตัน

**การสังหารหมู่ที่บอสตัน** หรือที่ชาวอังกฤษเรียกว่า **อุบัติการณ์ที่ถนนคิง** เป็นอุบัติการณ์เมื่อวันที่ 5 มีนาคม 1770 ซึ่งทหารแห่งกองทัพอังกฤษสังหารพลเรือนห้าคน และทำให้อีกหกคนได้รับบาดเจ็บ ขณะนั้นทหารอังกฤษประจำอยู่ในบอสตัน เมืองหลวงของจังหวัดอ่าวแมสซาชูเซตส์ ตั้งแต่ปี 1768 เพื่อคุ้มครองและสนับสนุนข้าราชการอาณานิคมที่พระมหากษัตริย์ทรงแต่งตั้ง ที่มีหน้าที่บังคับใช้กฎหมายของรัฐสภาที่ไม่ได้รับความนิยม ท่ามกลางความสัมพันธ์อันตึงเครียดที่ดำเนินมาระหว่างประชาชนกับทหาร เกิดฝูงชนวุ่นวายรอบตัวทหารยามอังกฤษนายหนึ่ง ผู้ถูกละเมิดและก่อกวนด้วยวาจา ต่อมา มีทหารอีกแปดนายมาร่วมด้วย ซึ่งถูกข่มขู่ด้วยวาจาและขว้างปาวัตถุใส่ พวกเขายิงปืนเข้าไปในฝูงชน โดยไม่ได้รับคำสั่ง ทำให้มีผู้เสียชีวิตทันทีสามคน และมีผู้ได้รับบาดเจ็บอีกจำนวนหนึ่ง จากนั้นมีผู้เสียชีวิตจากบาดแผลอีกสองคน

ฝูงชนสลายตัวในที่สุด หลังรักษาการแทนผู้ว่าราชการ โธมัส ฮัทชินสัน (Thomas Hutchinson) สัญญาว่าจะมีการสอบสวน แต่กลับมีการแก้ไขในวันรุ่งขึ้น โดยถอนทหารไปยังเกาะแคสเทล ทหารแปดนาย นายทหารหนึ่งนาย และพลเรือนสี่คนถูกจับและตั้งข้อหาฆ่าคน จอห์น อดัมส์ ทนายความและอนาคตประธานาธิบดีสหรัฐ แก้ต่างให้จำเลย ทำให้ทหารหกนายถูกปล่อยตัว ขณะที่อีกสองนายถูกพิพากษาลงโทษฐานทำให้คนตายโดยไม่เจตนาและได้รับโทษเบาลง โทษที่ผู้มีความผิดฐานทำให้คนตายโดยไม่เจตนาได้รับ คือ การตีตราที่มือ 

การพรรณนา รายงานและโฆษณาชวนเชื่อเกี่ยวกับเหตุการณ์ ที่โดดเด่น คือ ภาพพิมพ์ลายแกะสีที่สร้างสรรค์โดย พอล รีเวียร์ (ดูขวามือ) ยิ่งทวีความตึงเครียดทั่วทั้งสิบสามอาณานิคม เหตุการณ์นี้ถูกมองอย่างกว้างขวางว่าเป็นการเกริ่นการณ์การปะทุสงครามปฏิวัติอเมริกาอีกห้าปีให้หลัง

## อ้างอิง

## แหล่งข้อมูลอื่น

หมวดหมู่:พ.ศ. 2313
หมวดหมู่:การสังหารหมู่
หมวดหมู่:ประวัติศาสตร์อังกฤษ
หมวดหมู่:การปฏิวัติอเมริกา
หมวดหมู่:การสังหารหมู่ที่ก่อการโดยบริเตนใหญ่
โตโยต้า ลีกคัพ 2556

ฟุตบอลไทยลีกคัพ **"โตโยต้า ลีกคัพ 2556"** เป็นการแข่งขันฟุตบอลถ้วยอาชีพของประเทศไทย ลำดับรองลงมาจากฟุตบอลไทยคม เอฟเอคัพ ภายใต้การจัดการของสมาคมฟุตบอลแห่งประเทศไทย ร่วมมือกับ บริษัทไทยพรีเมียร์ลีก และ การกีฬาแห่งประเทศไทย โดยมี บริษัทโตโยต้า มอเตอร์ ประเทศไทย(จำกัด) เป็นผู้ให้การสนับสนุนหลัก

เริ่มการแข่งขันรอบคัดเลือกตั้งแต่วันที่ 2 กุมภาพันธ์ ไปจนถึงรอบชิงชนะเลิศ ที่ สนามฟุตบอลธรรมศาสตร์ รังสิต

## รางวัล
* **ทีมชนะเลิศ** - บุรีรัมย์ ยูไนเต็ด รับเงินรางวัล 5,000,000 บาท + พร้อมกับเป็นตัวแทนทีมจากประเทศไทยไปแข่งขันรายการโตโยต้า พรีเมียร์คัพ กับสโมสรนะโงะยะ แกรมปัส สโมสรจากประเทศญี่ปุ่น
* **ทีมรองชนะเลิศ** - ราชบุรี มิตรผล เอฟซี รับเงินรางวัล 1,000,000 บาท
* **ทีมอันดับที่ 3** - ระยอง เอฟซี และ นครราชสีมา เอฟซี รับเงินรางวัล 250,000 บาท
* **ทีมแฟร์เพลย์** - ชลบุรี เอฟซี รับรางวัล รถกระบะโตโยต้า ไฮลักซ์ วีโก้ รุ่นดับเบิ้ลแคบ พรีรันเนอร์ 2.5 E VN เทอร์โบ มูลค่า 791,000 บาท
* **นักเตะยอดเยี่ยม** - จิรวัฒน์ มัครมย์ (บุรีรัมย์ ยูไนเต็ด) รับรางวัล รถยนต์โตโยต้า คัมรี่ ไฮบริด 2.5 V+DVD NAVIGATOR มูลค่า 1,869,000 บาท

## ระบบการแข่งขัน
* **รอบคัดเลือก** - เปิดรับสมัครสโมสร จาก ลีกภูมิภาค ดิวิชั่น 2 (แข่งขันนัดเดียว)
ทำการจับสลากวันที่ 24 มกราคม
* **รอบ 64 ทีม** - 18 สโมสร ไทยพรีเมียร์ลีก, 18 สโมสร ลีก ดิวิชั่น 1 + 28 สโมสรจากรอบคัดเลือก (แข่งขันนัดเดียว)
* **รอบ 32 ทีม** - 32 สโมสร ผู้ชนะรอบ 64 ทีม (แข่งขันนัดเดียว)
* **รอบ 16 ทีม** - 16 สโมสร ผู้ชนะรอบ 32 ทีม (แข่งขันนัดเดียว)
* **รอบ 8 ทีม** - 8 สโมสร ผู้ชนะรอบ 16 ทีม (แข่งขัน 2 นัด เหย้า-เยือน)
* **รอบรองชนะเลิศ** - 4 สโมสร ผู้ชนะรอบ 8 ทีม (แข่งขัน 2 นัด เหย้า-เยือน)
* **รอบชิงชนะเลิศ** - 2 สโมสร ผู้ชนะรอบรองชนะเลิศ
ทำการแข่งขันที่ สนามฟุตบอลธรรมศาสตร์ รังสิต

## รอบคัดเลือก
การแข่งขันรอบคัดเลือกจะเล่นในภูมิภาคของสโมสรจากลีกภูมิภาค ดิวิชั่น 2 โดยแบ่งออกเป็น 6 โซนภูมิภาค

## รอบ 64 ทีมสุดท้าย
จับสลากประกบคู่การแข่งขัน (14 มีนาคม 2556) โตโยต้า ลีกคัพ ประจำฤดูกาล 2013 รอบ 64 ทีม  (แข่งขันระบบน็อคเอาท์)

* หมายเหตุ กัลฟ์ สระบุรี เอฟซี ไม่ส่งทีมเข้าแข่งขัน  AET คือ หลังต่อเวลาพิเศษ  PEN คือ จุดโทษตัดสินหาผู้ชนะ

## รอบ 32 ทีมสุดท้าย
จับสลากประกบคู่การแข่งขัน (29 มีนาคม 2556) โตโยต้า ลีก คัพ ประจำฤดูกาลปี 2013 รอบ 32 ทีม  (แข่งขันระบบน็อคเอาท์)

## รอบ 16 ทีมสุดท้าย
จับสลากประกบคู่การแข่งขัน โตโยต้า ลีก คัพ ประจำฤดูกาลปี 2013 รอบ 16 ทีม (แข่งขันระบบน็อคเอาท์) วันที่ 16 พ.ค. 2556 เวลา 13.30 น. ณ ห้องรอดโพธิ์ทอง สนามศุภชลาศัย สนามกีฬาแห่งชาติ

## รอบ 8 ทีมสุดท้าย
จับสลากประกบคู่การแข่งขัน โตโยต้า ลีก คัพ ประจำฤดูกาลปี 2013 รอบ 8 ทีม (แข่งขันระบบเหย้า-เยือน) วันที่ 18 มิ.ย. 2556 เวลา 13.30 น. ณ ห้องรอดโพธิ์ทอง สนามศุภชลาศัย สนามกีฬาแห่งชาติ

## รอบรองชนะเลิศ
จับสลากประกบคู่การแข่งขัน โตโยต้า ลีก คัพ ประจำฤดูกาลปี 2013 รอบ 4 ทีม (แข่งขันระบบเหย้า-เยือน)

## รอบชิงชนะเลิศ
โตโยต้า ลีก คัพ ประจำฤดูกาลปี 2013 รอบชิงชนะเลิศ (สนามฟุตบอลธรรมศาสตร์ รังสิต)

## อ้างอิง

ลีกคัพ
ไทย
หมวดหมู่:ฟุตบอลไทยในปี พ.ศ. 2556
ธรรมราชวิทยาลัย

**ธรรมราชวิทยาลัย** () เป็นโรงเรียนชายล้วนในเมืองกัณฏี ประเทศศรีลังกา ก่อตั้งขึ้นเมื่อ 30 มิถุนายน ค.ศ. 1887 โดย เฮนรี สตีล โอลคอต  ธรรมราชวิทยาลัยเป็นโรงเรียนสอนศาสนาพุทธที่มีครูผู้สอนประมาณ 175 คน และนักเรียนประมาณ 4,500 คน  ดำเนินการสอนตั้งแต่เกรด 1 ถึง 13 (เทียบเท่า ป.1 ถึง ม.6 และอนุปริญญา) ศิษย์เก่าของโรงเรียนนี้เรียกว่า *ราชัน* ผู้มีชื่อเสียงหลายคนก็เคยสำเร็จการศึกษาจากโรงเรียนนี้ อาทิ วิลเลียม โคปัลลวะ (ประธานาธิบดีคนแรกของศรีลังกา), A. E. Goonesinha, T.B Kehelgamuwa

ธรรมราชวิทยาลัยตั้งอยู่บนเนินเขาธรรมราช บนเนื้อที่ 54 เอเคอร์ (~136.6 ไร่) มากกว่ากึ่งหนึ่งของพื้นที่เนินเขา 

## อ้างอิง

หมวดหมู่:โรงเรียนในประเทศศรีลังกา
เกมล่าบัลลังก์

***เกมล่าบัลลังก์*** () เป็นนิยายเล่มแรกในชุด*[[มหาศึกชิงบัลลังก์ (นิยาย)|มหาศึกชิงบัลลังก์]]* เป็นนวนิยายแฟนตาซีระดับสูง เขียนโดยจอร์จ อาร์ อาร์ มาร์ติน นักเขียนชาวอเมริกา ตีพิมพ์ครั้งแรก 6 สิงหาคม 1996 ได้รับรางวัล Locus Award ปี 1997 และได้รับการเสนอชื่อเข้าชิงรางวัล Nebula Award ปี 1998 และรางวัล World Fantasy Award ปี 1997 ได้เป็นหนังสือนิวยอร์กไทม์เบสท์เซลเลอร์เมื่อมกราคม 2011 และขึ้นเป็นอันดับ 1 เมื่อ กรกฎาคม 2011

ฉบับภาษาไทยจัดพิมพ์โดยสำนักพิมพ์แพรว โดยแยกเป็น 2 เล่ม ใช้ชื่อว่า *เกมล่าบัลลังก์ 1.1* และ *เกมล่าบัลลังก์ 1.2*
หมวดหมู่:วรรณกรรมในปี พ.ศ. 2539
หมวดหมู่:หนังสือในชุดมหาศึกชิงบัลลังก์
หมวดหมู่:นวนิยายแฟนตาซี
พระคุณานันทเถระ

**พระคุณานันทะเถระ** เป็นพระชาวศรีลังกา ในปฐมวัยมีชื่อว่า ไมเคิล มารดาชื่อ มัลโด สิลวา บิดาชื่อ ไอเนริส แมนดิส บิดาเสียชีวิตปัจจุบันทันด่วนเมื่อไมเคิลยังเล็ก เด็กชายไมเคิลบวชเป็นสามเณรเมื่ออายุ 12 ขวบที่วัดกุมารมหาวิหาร  โดยความอุปถัมภ์ของดาเนียล วิชัยสุริยะ ในวัยบอกหนังสือ ร่ำเรียนทั้งหนังสือไบเบิล และวิชาพุทธศาสนา ผลงานของท่านเป็นที่แพร่หลายโดย พันเอกเฮนรี สตีล โอลกอตต์และจากหนังสือพิมพ์ Times of Ceylon ในขณะนั้น

## ผลงานในพระพุทธศาสนา
* ดำเนินงานการศึกษาของวิทยาลัยสงฆ์วิทโยทัยในเมืองโคลัมโบ
* คัดค้านการทำลายเจดีย์ศาสนสถานเก่าแก่ในเมืองอนุราธปุระ ของพระเจ้าวัฏฏคามินี
* การอภิปรายแก้ข้อสงสัยกรณีศาสนาพุทธ ในปี พ.ศ. 2416

### ผลงานหนังสือ
* พุทธธรรมคำถาม
* ชำแหละคริสตธรรม ,พิฆาตศาสนาคริสต์ (พิมพ์เมื่อ พ.ศ. 2405)
* สัมมาทิฐิ (พิมพ์เมื่อ พ.ศ. 2406)
* สัทธรรมสงเคราะห์ ,สัตยมรรค (พิมพ์เมื่อ พ.ศ. 2410)
* วิภัชชวาท ,กาพยเสขะ(พิมพ์เมื่อ พ.ศ. 2415)
* พระพุทธศาสนาในธิเบต (พิมพ์เมื่อ พ.ศ. 2422)
* มิลินทปัญหาฉบับภาษาสิงหล(พิมพ์เมื่อ พ.ศ. 2419)
* ชาดก 550 ชาติ (พิมพ์เมื่อ พ.ศ. 2424)
## <small>ข้ออ้างประวัติ</small>

หมวดหมู่:บุคคลที่เกิดในปี พ.ศ. 2366
หมวดหมู่:บุคคลที่เสียชีวิตในปี พ.ศ. 2433
หมวดหมู่:ภิกษุในนิกายเถรวาท
หมวดหมู่:ภิกษุชาวศรีลังกา
หมวดหมู่:บุคคลจากจังหวัดใต้ (ประเทศศรีลังกา)
ม่านเหล็ก

[thumb|350px|ม่านเหล็กแสดงเป็นเส้นสีดำ ประเทศสนธิสัญญาวอร์ซอที่อยู่ฝั่งตะวันออกของม่านเหล็กระบายสีแดง สมาชิกนาโตที่อยู่อีกฝั่งหนึ่งระบายสีน้ำเงิน ประเทศที่เป็นกลางทางทหารระบายสีเทา จุดสีดำ คือ กรุง[เบอร์ลิน ยูโกสลาเวีย แม้จะปกครองในระบอบคอมมิวนิสต์ แต่ก็ไม่ขึ้นอยู่กับสองค่ายหลัก และระบายสีเขียว คอมมิวนิสต์อัลเบเนียฉีกข้อตกลงกับสหภาพโซเวียตในต้นคริสต์ทศวรรษ 1960 และอิงตนเองกับสาธารณรัฐประชาชนจีนหลังการแตกแยกของจีน-โซเวียต ฉะนั้น จึงแรเส้นเงาสีเทา]]
**ม่านเหล็ก** () เป็นสัญลักษณ์ของความขัดแย้งทางอุดมการณ์และพรมแดนเชิงกายภาพที่แบ่งทวีปยุโรปออกเป็นสองพื้นที่ นับแต่สงครามโลกครั้งที่สองยุติในปี 2488 ถึงสงครามเย็นสิ้นสุดในปี 2534 สหภาพโซเวียตตั้งม่านเหล็กขึ้นเพื่อปิดกั้นตนเอง รัฐในภาวะพึ่งพิง และพันธมิตรยุโรปกลางจากการติดต่ออย่างเปิดเผยกับตะวันตกและพื้นที่ที่มิใช่คอมมิวนิสต์ ด้านตะวันออกของม่านเหล็กเป็นประเทศที่เชื่อมต่อกับหรือได้รับอิทธิพลจากอดีตสหภาพโซเวียต ทั้งสองด้านของม่านเหล็ก รัฐต่าง ๆ พัฒนาพันธมิตรทางเศรษฐกิจและการทหารระหว่างประเทศของตนเอง ดังนี้
* ฝั่งตะวันออกของม่านเหล็ก ตั้งสภาความช่วยเหลือซึ่งกันและกันทางเศรษฐกิจและสนธิสัญญาวอร์ซอ โดยมีสหภาพโซเวียตเป็นประเทศผู้นำ
* ฝั่งตะวันตกของม่านเหล็ก ตั้งประชาคมยุโรปและองค์การสนธิสัญญาป้องกันแอตแลนติกเหนือ โดยมีสหรัฐอเมริกาเป็นประเทศผู้นำ

ทางกายภาพ ม่านเหล็กมีรูปแบบเป็นการป้องกันพรมแดนระหว่างประเทศยุโรปในใจกลางทวีป พรมแดนที่โดดเด่นที่สุดเป็นกำแพงเบอร์ลินและจุดตรวจชาร์ลี ซึ่งเป็นสัญลักษณ์ของม่านเหล็กทั้งหมด

เหตุการณ์ซึ่งรื้อถอนม่านเหล็กเริ่มต้นจากความไม่พอใจในโปแลนด์ ตามมาด้วยในฮังการี สาธารณรัฐประชาธิปไตยเยอรมนี (เยอรมนีตะวันออก) บัลแกเรีย เชโกสโลวาเกียและโรมาเนีย โรมาเนียเป็นเพียงประเทศเดียวในยุโรปที่โค่นระบอบคอมมิวนิสต์ด้วยกำลัง

## อ้างอิง

## แหล่งข้อมูลอื่น

หมวดหมู่:สิ้นสุดในปี พ.ศ. 2534
หมวดหมู่:สงครามเย็น
หมวดหมู่:คำศัพท์การเมือง
หมวดหมู่:ค่ายตะวันออก
หมวดหมู่:ความสัมพันธ์ระหว่างประเทศของสหภาพโซเวียต
หมวดหมู่:ผลที่ตามมาหลังสงครามโลกครั้งที่สอง
หมวดหมู่:โจเซฟ สตาลิน
ปิยพันธุ์ รัตนะ

**ปิยพันธุ์ รัตนะ**  เกิดวันที่ 16 กรกฎาคม พ.ศ. 2528 เป็นกองหลังฟุตซอลชาวไทย และปัจจุบันเป็นสมาชิกของฟุตซอลทีมชาติไทย ชุดรองแชมป์ฟุตซอลชิงแชมป์เอเชีย 2012 และชุดฟุตซอลชิงแชมป์โลก 2012 เขามักได้รับเลือกเป็นผู้เล่น 5 คนแรกทั้งยังมีผลงานในเกณฑ์ที่ดี จนได้รับการทาบทามจากปฐวีกรณ์ รื่นเสือ หรือโค้ชแอน ให้มาร่วมทีมฟุตซอลนนทบุรี ก่อนที่จะเข้าร่วมทีมการท่าเรือไทยในภายหลัง

## ประวัติ
ในเดือนมีนาคม พ.ศ. 2555 ปิยพันธุ์ได้เข้าแข่งขันฟุตซอลร่วมกับทีมนนทบุรีในการแข่งขันกีฬาแห่งชาติ ครั้งที่ 40 ต่อมา ในวันที่ 22 เมษายน ปิยพันธุ์ได้ร่วมกับทีมชาติไทยเข้าแข่งขันฟุตซอลชิงแชมป์อาเซียน 2012 โดยได้พบกับทีมชาติติมอร์-เลสเต ซึ่งเขาเป็นหนึ่งในผู้มีส่วนช่วยทำประตูให้แก่ทีมชาติไทย จากนั้น ในวันที่ 29 กันยายน ของปีเดียวกันนี้ ปิยพันธุ์ได้รับเลือกเป็นหนึ่งในผู้เล่นหลักของการท่าเรือไทย เข้าแข่งขันรายการฟุตซอลปากน้ำโปรเฟสชันนอลคัพ 2012 รอบรองชนะเลิศ ในเดือนตุลาคม ปิยพันธุ์เข้าแข่งขันนัดอุ่นเครื่องรายการออลสตาร์ฟุตซอลเฟสติวัล ที่ศูนย์เยาวชนไทย-ญี่ปุ่นดินแดง เมื่อครั้งที่พบกับทีมชาติปานามา และในวันที่ 7 พฤศจิกายน เขาได้เข้าแข่งขันฟุตซอลชิงแชมป์โลก 2012 โดยได้ลงแข่งขันในนาทีที่ 6 ซึ่งได้พบกับทีมชาติปารากวัย วันที่ 25 พฤศจิกายน ปิยพันธุ์เข้าแข่งขันให้แก่ทีมการท่าเรือไทยในการแข่งขันไทยแลนด์ฟุตซอลพรีเมียร์ลีก 2012–2013 โดยเขาได้มีส่วนช่วยให้ทีมของเขาชนะทีมราชนาวีที่ 3–2 ประตู

วันที่ 7 มกราคม พ.ศ. 2556 ปิยพันธุ์ได้รับเลือกเป็นตัวแทนทีมชาติไทยเข้าแข่งขันฟุตซอลนัดอุ่นเครื่อง เมื่อครั้งที่พบกับทีมชาติอิตาลี นอกจากนี้ เขายังได้รับเลือกเข้าแข่งขันให้แก่ทีมชาติไทยในการแข่งขันเอเชียนอินดอร์-มาร์เชียลอาร์ตสเกมส์ 2013 ที่อินชอน ประเทศเกาหลีใต้

## อ้างอิง

หมวดหมู่:นักฟุตซอลชายชาวไทย
หมวดหมู่:นักกีฬาชาวไทย
หมวดหมู่:ผู้เล่นสโมสรฟุตซอลการท่าเรือ
การตรวจมาตรฐานสูงสุด

ในทางการแพทย์และสถิติ **การตรวจมาตรฐานสูงสุด** () คือการตรวจวินิจฉัยทางการแพทย์ที่ดีที่สุดภายใต้เงื่อนไขที่เหมาะสม ทั้งนี้อาจไม่ใช่การตรวจที่วินิจฉัยโรคได้แม่นยำที่สุดก็ได้ เช่น สำหรับบางโรคที่การวินิจฉัยที่ดีที่สุดคือการตรวจศพ การตรวจมาตรฐานสูงสุดในโรคนั้นจึงอาจเป็นอย่างอื่นที่แม่นยำน้อยกว่า เป็นต้น

## อ้างอิง

หมวดหมู่:วิทยาการระบาด
บูกิตกายูฮีตัม

**บูกิตกายูฮีตัม** ( "ภูเขาไม้ดำ") หรือ **ควนไม้ดำ** เป็นเมืองหนึ่งของรัฐเกอดะฮ์ ประเทศมาเลเซีย ตั้งอยู่ทางตอนบนของประเทศใกล้กับเมืองจังโหลน และติดกับชายแดนไทยด่านจังโหลน ตำบลสำนักขาม อำเภอสะเดา จังหวัดสงขลา

บูกิตกายูฮีตัม เป็นปลายทางด้านทิศเหนือของทางด่วนเหนือ–ใต้ในมาเลเซีย ซึ่งปลายทางด้านทิศใต้ของถนนสายดังกล่าวอยู่ที่นครโจโฮร์บะฮ์รู รัฐยะโฮร์ ทางใต้ของประเทศ ซึ่งเป็นที่ตั้งของจุดผ่านแดนไปสิงคโปร์ อย่างไรก็ตามทางด่วนเหนือ–ใต้ในบูกิตกายูฮีตัมก็เชื่อมต่อเข้ากับถนนเพชรเกษมของไทย และสามารถเดินทางต่อมายังกรุงเทพมหานครได้

## ด่านชายแดน
ด่านชายแดนเปิดให้บริการทุกวันระหว่าง 5 นาฬิกาถึง 23 นาฬิกา ตามเวลาประเทศไทย (6 นาฬิกาถึงเที่ยงคืนตามเวลามาเลเซีย) สำหรับยานพาหนะขนาดเล็ก ส่วนด่านสำหรับยานพาหนะขนส่งสินค้าเปิดให้งาน 24 ชั่วโมงตั้งแต่วันที่ 18 มิถุนายน ค.ศ. 2019 โดยมีระยะเวลาทดลองใช้สามเดือน

## ภาพ

File:Malaysia bukitkayuhitam entry citizen.JPG|แสตมป์ขาเข้าสำหรับพลเมืองมาเลเซียจากบูกิตกายูฮีตัม
File:Malaysia bukitkayuhitam exit.JPG|แสตมป์ขาออกจากบูกิตกายูฮีตัม
File:Malaysia-Thai border stone 1.JPG|หลักเขตแดนบูกิตกายูฮิตัม–สะเดา หันหน้าไปยังบูกิตกายูฮีตัม


## ดูเพิ่ม
* ทางด่วนเหนือ–ใต้ (ประเทศมาเลเซีย)|ทางด่วนเหนือ–ใต้
* ทางหลวงสหพันธ์มาเลเซียหมายเลข 1

## อ้างอิง

## แหล่งข้อมูลอื่น
* 

หมวดหมู่:เมืองในรัฐเกอดะฮ์
หมวดหมู่:เขตแดนไทย–มาเลเซีย
เยอึน

**พัก เย-อึน** (; เกิด 26 พฤษภาคม ค.ศ. 1989) หรือชื่อในการแสดงว่า **เยอึน** (Yeeun) หรือ **เยนนี** (Yenny) เป็นนักร้องและนักแต่งเพลงชาวเกาหลีใต้ มีชื่อเสียงจากการเป็นสมาชิกของวันเดอร์เกิลส์ สังกัดเจวายพีเอนเตอร์เทนเมนต์

## ประวัติ

เยอึนเข้าเป็นสมาชิกวงวันเดอร์เกิลส์เมื่อ พ.ศ. 2550 ทำหน้าที่เป็นผู้ร้องหลัก ทั้งยังได้แต่งเพลงหลายเพลงให้แก่วงด้วย เช่น "เซย์อิงไอเลิฟยู" (Saying I Love You) และ "ฟอร์วันเดอร์ฟูล" (For Wonderful)

นอกจากนี้ เยอึนยังแต่งเพลงสำหรับใช้นอกวง เช่น เพลงประกอบละครเรื่อง *[[ดรีมไฮ 2]] (Dream High 2) * ซึ่งเผยแพร่ตั้งแต่วันที่ 14 กุมภาพันธ์ 2555 อนึ่ง เยอึนยังแสดงละครเรื่องดังกล่าวอีกด้วย

## ผลงาน
### เพลงที่ร่วมร้อง

### เพลงที่ประพันธ์

### มิวสิกวิดีโอ

### ละครโทรทัศน์

### ภาพยนตร์

## อ้างอิง

## แหล่งข้อมูลอื่น
* Wonder Girls Official Website
* Yeeun's Official Twitter
* allkpop Yeeun 
* Yeeun me2day 
* Yeeun impact 

หมวดหมู่:สมาชิกของวันเดอร์เกิลส์
หมวดหมู่:ไอดอลหญิงชาวเกาหลีใต้
หมวดหมู่:นางแบบเกาหลีใต้
หมวดหมู่:บุคคลจากโซล
หมวดหมู่:พุทธศาสนิกชนชาวเกาหลีใต้
หมวดหมู่:ศิลปินสังกัดเจวายพีเอนเตอร์เทนเมนต์
หมวดหมู่:นักร้องป็อปหญิงชาวเกาหลีใต้
หมวดหมู่:ผู้ชนะโคเรียนมิวสิกอะวอดส์
อลิสา วัชรสินธุ

ศาสตราจารย์ แพทย์หญิง **อลิสา วัชรสินธุ**  หัวหน้าหน่วยจิตเวชเด็ก ภาควิชาจิตเวชศาสตร์ คณะแพทยศาสตร์ จุฬาลงกรณ์มหาวิทยาลัย เธอเป็นคนไทยคนแรกที่ได้รับรางวัล Fellowship of the Royal College OF psychiatrists United Kingdom ซึ่งเป็นรางวัลที่มอบให้แก่ผู้ทำประโยชน์ทางด้านจิตเวชศาสตร์ต่อเนื่องเป็นเวลา 10 ปี

## ประวัติ
อลิสา เป็นบุตรศาสตราจารย์ อรรถสิทธิ์ เวชชาชีวะ กับศาสตราจารย์ สดใส เวชชาชีวะ และเป็นพี่สาวอภิสิทธิ์ เวชชาชีวะ นายกรัฐมนตรีไทย คนที่ 27 และงามพรรณ เวชชาชีวะ ด้านครอบครัวสมรสกับศาสตราจารย์ นาวาอากาศตรี สุทธิพงศ์ วัชรสินธุ ผู้ช่วยเลขาธิการสภากาชาดไทย ฝ่ายการแพทย์ อดีตคณบดีคณะแพทยศาสตร์ จุฬาลงกรณ์มหาวิทยาลัย และอดีตผู้อำนวยการโรงพยาบาลจุฬาลงกรณ์ สภากาชาดไทย มีบุตร 2 คน คือ 

* พศุตม์ วัชรสินธุ  จบการศึกษาด้านเศรษฐศาสตร์ มหาวิทยาลัยเคมบริดจ์ ประเทศอังกฤษ 
* พริษฐ์ วัชรสินธุ  โฆษกพรรคประชาชน

## การศึกษา
* ปริญญาตรี แพทยศาสตร์บัณฑิต จุฬาลงกรณ์มหาวิทยาลัย 2529
* ประกาศนียบัตร สาขาจิตเวชศาสตร์ 2530
*Membership of the Royal College of Psychiatrists (MRCPsych) U.K. 2533 
* อนุมัติบัตร สาขาจิตเวชศาสตร์เด็กและวัยรุ่น แพทยสภา 2539

## เครื่องราชอิสริยาภรณ์

## อ้างอิง

## แหล่งข้อมูลอื่น
*http://www.manager.co.th/Family/ViewNews.aspx?NewsID=9520000091186

หมวดหมู่:ศาสตราจารย์
หมวดหมู่:นิสิตเก่าคณะแพทยศาสตร์ จุฬาลงกรณ์มหาวิทยาลัย
หมวดหมู่:อาจารย์คณะแพทยศาสตร์
หมวดหมู่:แพทย์ชาวไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:แพทย์หญิงชาวไทย
หมวดหมู่:สกุลเวชชาชีวะ
...เบบีวันมอร์ไทม์

**...เบบีวันมอร์ไทม์** () อาจหมายถึง
* ...เบบีวันมอร์ไทม์ (เพลง) เพลงของบริตนีย์
* ...เบบีวันมอร์ไทม์ (อัลบั้ม) อัลบั้มแรกของบริตนีย์
* ...เบบีวันมอร์ไทม์ทัวร์ คอนเสิร์ตเปิดตัวบริตนีย์
* ฮิตมีเบบีวันมอร์ไทม์ รายการโทรทัศน์ในสหราชอาณาจักร
มาร์ก ฟิลลิปส์

**มาร์ก แอนโทนี ปีเตอร์ ฟิลลิปส์**  เป็นคู่สมรสในเจ้าหญิงแอนน์ พระราชกุมารี ฟิลลิปส์เกิดเมื่อวันที่  22 กันยายน พ.ศ. 2491 มีบุตร 2 คนคือ ปีเตอร์ ฟิลลิปส์และซารา ฟิลลิปส์ มาร์ก ฟิลลิปส์เป็นบุตรของปีเตอร์ วิลเลียม การ์ไซด์ ฟิลลิปส์ และแอนน์ แพทริเซีย ทีอาคส์

## ลำดับสาแหรก


หมวดหมู่:บุคคลจากลอนดอน
หมวดหมู่:นักกีฬาขี่ม้าชาวอังกฤษ
หมวดหมู่:นักกีฬาสหราชอาณาจักรที่ได้เหรียญทองโอลิมปิก
หมวดหมู่:บุคคลจากเทศมณฑลกลอสเตอร์เชอร์
หมวดหมู่:ตระกูลเมานต์แบ็ตเทน-วินด์เซอร์
ทิโมที ลอเรนซ์

พลเรือโท เซอร์**ทิโมที เจมส์ ฮามิลตัน ลอเรนซ์** (; เกิดวันที่ 1 มีนาคม พ.ศ. 2498) เป็นคู่สมรสคนที่สองในเจ้าหญิงแอนน์ พระราชกุมารี และอดีตนายทหารเรือเกษียณอายุราชการในกองทัพเรือสหราชอาณาจักร เขาเคยเป็นราชองครักษ์ของสมเด็จพระราชินีนาถระหว่าง พ.ศ. 2529–2532
หมวดหมู่:บุคคลที่เกิดในปี พ.ศ. 2498
หมวดหมู่:บุคคลจากลอนดอนโบโรซัดเดิร์ก
หมวดหมู่:ตระกูลเมานต์แบ็ตเทน-วินด์เซอร์
หมวดหมู่:พลเรือโทชาวสหราชอาณาจักร
หมวดหมู่:เซอร์
ปีเตอร์ ฟิลลิปส์

**ปีเตอร์ ฟิลลิปส์**  เป็นพระโอรสคนโตใน เจ้าหญิงพระราชกุมารี กับนาย มาร์ก ฟิลลิปส์ เกิดเมื่อวันที่  15 พฤศจิกายน พ.ศ. 2520 เป็นสมาชิก ราชวงศ์วินด์เซอร์ สหราชอาณาจักร และเครือจักรภพ มีน้องสาวคือ ซารา ฟิลลิปส์

## ชีวิตช่วงต้น
ปีเตอร์เกิดเมื่อวันที่ 15 พฤศจิกายน พ.ศ. 2520 เวลา 10:40 น. ณ โรงพยาบาลเซนต์แมรี เป็นโอรสคนโตในเจ้าหญิงแอนน์ พระราชกุมารี กับมาร์ก ฟิลลิปส์ เป็นพระราชนัดดาคนแรกใน สมเด็จพระราชินีนาถเอลิซาเบธที่ 2 แห่งสหราชอาณาจักร กับเจ้าชายฟิลิป ดยุกแห่งเอดินบะระ เมื่อเขาเกิด ได้มีการยิงสลุดขึ้นฟ้าแสดงความยินดี 41 นัด จากหอคอยลอนดอน (ปีเตอร์ถือเป็นสามัญชน แต่เป็นพระบรมราชโองการในสมเด็จพระราชินีนาถเอลิซาเบธที่ 2 พระอัยยิกา) ปีเตอร์ได้รับบัพติศมาเมื่อวันที่ 22 ธันวาคม ปีเดียวกัน ณ ห้องดนตรี พระราชวังบักกิงแฮม

## การสืบราชสันตติวงศ์
แม้จะไม่ได้พระอิสริยยศเฉกเช่นพระราชนัดดาพระองค์อื่นๆ ในสมเด็จพระราชินีนาถเพราะเป็นพระบุตรในพระราชธิดาไม่ใช่พระราชโอรส แต่ปีเตอร์ก็ยังได้รับยกเว้นเป็นกรณีพิเศษให้มีสิทธิสืบราชบัลลังก์ลำดับที่ 18 (ลำดับนี้ ใช้ในปัจจุบัน) ถัดจากพระมารดา เจ้าหญิงแอนน์ พระราชกุมารี

ปีเตอร์ ฟิลลิปส์ สำเร็จการศึกษาจากมหาวิทยาลัยเอ็กซิเตอร์ และสมรสกับออทูมน์ เคลลี่มีบุตรสองคนได้แก่ ซาวันนาห์ ฟิลลิปส์และอิสลาห์ ฟิลลิปส์
165px|thumb|left|ตราประจำตัว

## ลำดับบรรพบุรุษ


หมวดหมู่:ราชวงศ์วินด์เซอร์
หมวดหมู่:บุคคลจากเวสต์มินสเตอร์
หมวดหมู่:บุคคลจากมหาวิทยาลัยเอ็กซิเตอร์